Държавен вестник, бр. 76, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  76
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 181
ОТ 22 АВГУСТ 2013 Г.
за предоставяне на допълнителни бюджетни 
кредити по бюджета на Министерството на 
вътрешните работи за 2013 г. за организиране 
на обучение на Силите за сигурност на Косово
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Предоставя допълнителни бю­
джетни кредити в размер 23 000 лв. по бюджета 
на Министерството на вътрешните работи 
за 2013 г. за организиране на обучение на 
Силите за сигурност на Косово в изпълнение 
на ангажимента на България за подкрепа на 
държавите от Западните Балкани. 
(2) Средствата по ал. 1 да се осигурят за 
сметка на предвидените в централния бюджет 
на Република България за 2013 г. средства за 
официална помощ за развитие.
Чл. 2. Организирането, координирането 
и провеждането на обучението по чл. 1 се 
възлага на министъра на вътрешните работи.
Чл. 3. Министърът на финансите по пред­
ложение на министъра на вътрешните работи 
да извърши налагащите се от чл. 1, ал. 1 
промени по бюджета на Министерството на 
вътрешните работи и по централния бюджет 
за 2013 г. по реда на чл. 34, ал. 1 от Закона 
за устройството на държавния бюджет. 
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението 
се възлага на министъра на финансите и на 
министъра на вътрешните работи.
§ 3. Постановлението влиза в сила от деня 
на обнародването му в „Държавен вестник“.
За министър-председател:
Зинаида Златанова
За главен секретар на Министерския съвет: 
Нина Ставрева
6601
ПОСТАНОВЛЕНИЕ № 182
ОТ 22 АВГУСТ 2013 Г.
за изменение на Постановление № 1 на Ми­
нистерския съвет от 2013 г. за изпълнението 
на държавния бюджет на Република България 
за 2013 г. (обн., ДВ, бр. 6 от 2013 г.; изм. и 
доп., бр. 9, 24, 38, 59, 62, 63, 67 и 70 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 97 ал. 2 се изменя така:
„(2) Първостепенните разпоредители 
с бюджетни кредити внасят мотивирани 
предложения за извършване на корекции по 
реда на чл. 34, ал. 3 от Закона за устрой­
ството на държавния бюджет не по-късно 
от 20 декември.“
Заключителни разпоредби
§ 2. Във връзка с § 7, ал. 1, т. 2 от преходните 
и заключителните разпоредби на Постановле­
ние № 161 на Министерския съвет от 2013 г. 
за приемане на Устройствен правилник на 
Министерството на регионалното развитие и 
Устройствен правилник на Министерството 
на инвестиционното проектиране (ДВ, бр. 70 
от 2013 г.) съответните министри представят 
в срок до 10 септември 2013 г. на министъра 
на финансите разчети и предложения за про­
мени в месечното разпределение на разходите 
за заплати, възнаграждения и задължителни 
осигурителни вноски на лицата по трудови, 
извънтрудови и служебни правоотношения 
(разходи за персонал) през 2013 г. по прило­
жение № 6 към чл. 16 от Постановление № 1 
на Министерския съвет от 2013 г. за изпъл­
нението на държавния бюджет на Република 
България за 2013 г.
§ 3. Постановлението влиза в сила от деня 
на обнародването му в „Държавен вестник“.
За министър-председател:
Зинаида Златанова
За главен секретар на Министерския съвет: 
Нина Ставрева
6602
ПОСТАНОВЛЕНИЕ № 183
ОТ 22 АВГУСТ 2013 Г.
за изменение на Постановление № 245 на 
Министерския съвет от 2007 г. за приемане 
на детайлни правила за допустимост на раз­
ходите по Оперативна програма „Регионално 
развитие“, съфинансирана от Европейския 
фонд за регионално развитие, за финансова­
та рамка 2007 – 2013 г. (обн., ДВ, бр. 83 от 
2007 г.; изм. и доп., бр. 53 от 2008 г., бр. 74 от 
2010 г. и бр. 77 от 2011 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. В чл. 7, т. 3, буква 
„д“ подбуква „бб“ се изменя така:
„бб) строителство, реконструкция и реха­
билитация на пътища І, ІІ и ІІІ клас извън 
Трансевропейската транспортна мрежа (TEN-T), 
включително на пътни съоръжения, пътни 
принадлежности, подземни и надземни мрежи 
и проводи в обхвата на пътя;“.
За министър-председател:
Зинаида Златанова
За главен секретар на Министерския съвет: 
Нина Ставрева
6603